
91.  Aargang 


Andrew  Jenson  og  Frue  modtages  af  Borgmester 
Hedebol  førend  Rebildfesten  1935. 


Andrew  Jenson  afgaaet  ved    Døden. 


Tirsdag  den  18.  November  afgik  en  af  Danmarks  kendte 
Sønner  i  Udlandet,  Andrew  Jenson,  ved  Døden  i  den  høje 
Alder  af  næsten  91  Aar,  idet  han  blev  født  den  11.  De- 
cember 1850  i  Tørslev,  Hjørring  Amt  som  Søn  af  Christian 
og  Kirsten  Andersen  Jenson.  Otte  Aar  gammel  blev  han 
Medlem  af  Jesu  Kristi  Kirke  af  Sidste  Dages  Hellige.  Sam- 
men med  sine  Forældre,  som  var  blandt  de  første  Sidste 
Hellige  i  Danmark,  emigrerede  han  til  De  forenede  Stater 
1866.  Familien  krydsede  Atlanten  med  Sejlskibet  Kenilworth 
og  landede  i  New  York  den  17.  Juli.  Her  sluttede  de  sig 
til  et  Oksetræk  ledet  af  Kaptajn  Andrew  H.  Scott.  Nogle 
Maaneder  senere,  den  8.  Oktober  1866,  naaede  det  lille 
Selskab  efter  en  lang  og  møjsommelig  Rejse  Utah  og  bo- 
satte sig  i  Pleasant  Grove. 

Gennem  sit  lange  Liv  opnaaede  Andrew  Jenson  at  blive 
en  meget  kendt  og  anset  Mand  indenfor  baade  Kirke  og 
Stat.  Sin  kirkelige  Karriere  begyndte  han  i  Aaret  1873,  da 
han  blev  ordineret  til  Ældste  og  Halvfjerds.  Samme  Aar 
rejste  han  paa  Mission  til  sit  Fødeland,  hvor  han  arbejdede 
som  Missionær  i  Aarene  1873-75.  Et  Par  Aar  senere  ud- 
gav han  sammen  med  Ældste  John  A.  Brun  en  Levneds- 
beskrivelse om  Profeten  Joseph  Smith  paa  Dansk  og  Norsk; 
udførte  en  ny  Mission  til  Danmark  1879-81;  flyttede  til 
Salt  Lake  City  1882,  hvor  han  udgav  det  danske  Tidsskrift 
„Morgenstjernen"  og  det  amerikanske  Magasin  „The  Hi- 
storical  Record";  var  Missionær  i  De  forenede  Stater  i  1888 
og  1893.  Blev  udnævnt  som  Historieskriver  for  Kirken  den 
16.  April  1891,  i  hvilket  Embede  han  besøgte  alle  Kirkens 
Afdelinger  over  hele  Jorden.  Paa  denne  Rejse  gæstede  han 
ogsaa  Palæstina,  hvor  han  besøgte  alle  de  bekendte  Steder, 
hvor  Mesteren  vandrede.  I  Aarene  1909-1912  virkede  Ældste 
Jenson  som  Missionspræsident  over  Den  Danske  Mission. 
I  sine  90  Aar  har  Andrew  Jenson  rejst  mere  end  1000.000 
eng.  Mile  i  sin  Kirkes  Tjeneste,  og  de  sidste  43  Aar  af 
hans  Liv  var  fuldstændig  helliget  Kirken,  idet  han  som 
dens   Historieskriver  benyttede   sin   Tid   og   sine   litterære 


Talenter  til  Udarbejdelse  af  Hundreder  af  Bind  om  Kirkens 
Historie  og  biografiske  Data. 

Rask  og  rørig  trods  sin  fremskredne  Alder  var  Andrew 
Jenson  hver  Dag  paa  sit  Kontor  indtil  Lørdagen  førend 
sin  Død.  Kun  nogle  faa  Uger  i  Forvejen  udkom  hans  sid- 
ste Værk,  et  Mindeleksikon  om  Kirkens  Historie,  paa  hvis 
967  Sider  der  berettes  Tusinder  af  historiske  Begivenheder, 
hvoraf  mange  ikke  tidligere  har  været  nedskrevet,  en  Sam- 
ling, der  repræsenterer  Hundreder  af  Timers  taalmodigt 
Undersøgelsesarbejde  og  mange  Miles  Rejse  for  at  inspi- 
cere gamle  Optegnelser  og  interviewe  gamle  Medlemmer 
af  Kirken. 

Foruden  sine  egne  originale  Skrivelser  og  biografiske 
Studier  oversatte  Andrew  Jenson  mange  af  Kirkens  Bøger 
til  Dansk  og  Norsk. 

84  Aar  gammel  aflagde  den  gamle  Historiker  sit  Fædre- 
land det  sidste  Besøg,  idet  han  var  blevet  valgt  til  som 
Repræsentant  for  Staten  Utah  at  overrække  en  gammel 
Pionervogn  til  Rebildkomiteen  som  et  Tegn  paa  Venskabet 
mellem  Danmark  og  U.S.A.  Ved  denne  Anledning  bragte 
han  ogsaa  en  særlig  Hilsen  fra  Utahs  Guvernør,  Henry 
Blood,  og  Senatorerne  King  og  Thomas  samt  nogle  danske 
Selskaber,  og  var  i  Audiens  hos  Kongen. 

Andrew  Jenson  overleves  af  sin  Hustru  Bertha  Howell 
Jenson,  som  han  blev  gift  med  i  Manti  Tempel  den  29. 
Marts  1888,  6  Børn,  21  Børnebørn  og  24  Børnebørns  Børn. 

Ære  være  hans  Minde! 


Ny  Distriktspræsident  og  Grensforstander  i  Esbjerg. 

Aarhus  Distriktspræsident  Thorvald  J.  Jensen  blev  Søn- 
dag "d.  7.  December  1941  kaldet  som  Distriktspræsident 
over  Esbjerg  Distrikt  og  Ældste  Villiam  Pedersen  som  Grens- 
forstander. 

Vi  ønsker  de  to  Brødre,  der  er  særdeles  kvalificerede  til 
disse  Stillinger,  til  Lykke  og  beder  Herren  velsigne  dem  i 
dette  nye  og  ansvarsfulde  Kald. 


Nytaarshilsen  til  Medlemmerne  i 
Den  Danske  Mission. 


Ved  Aarsskiftet  er  det  Skik  og  Brug  at  kaste  et  Blik 
paa  Tiden,  der  svandt.  Lad  os  i  Fællesskab  foretage  en 
Rejse  gennem  det  svundne  Aar. 

Det,  vi  ønskede  allermest,  Fred,  gik  desværre  ikke  i 
Opfyldelse;    tværtimod    udvidedes    Krigsfronterne   stærkt   i 

1941,  saaledes  at  hele 
Verden  nu  befinder  sig 
i  en  Kamp  paa  Liv  og 
Død,  hvor  Værdier  og 
Menneskeliv  bortødsles 
i  en  usandsynlig  Maale- 
stok.  Vi  haaber  inderligt, 
at  Herren  vil  se  i  Naade 
til  Nationerne,  saa  at 
Krigens  Dage  maa  for- 
kortes. 

For  Kirken  i  Danmark 
har  Aaret  naturligvis  og- 
saa  været  præget  af  Ti- 
dens Uro  og  Bekym- 
ringer; men  trods  alt  har 
Herren  holdt  sin  beskyt- 
tende Haand  over  os.  Jeg  tror  at  kunne  sige,  at  de  trofa* 
ste  Søskende  føler  sig  nærmere  knyttet  til  hinanden  end 
nogensinde  før.  Evangeliets  Baand  knyttes  stærkere  fra 
Dag  til  Dag. 

Aarets  Konferencer  har  alle  været  præget  af  Samfølelsen 
og  Kærligheden  til  Evangeliet  og  paa  denne  Maade  været 
aandelige  Fester. 

Feriestævnet  i  København  i  Juni  var  en  meget  stor 
Sukces,  som  lover  godt  for  Fremtiden.  Den  ene  skønne 
Oplevelse  afløste  den  anden  under  dette  Stævne. 

Høstfesterne  viste  Søskendes  Kærlighed  og  Offervilje. 
Resultatet  ca.    1500  Kr.  er  det  bedste  Bevis  derpaa.  Gre- 


Præsident  Orson  B:  West 


nene  viste  i  ædel  Kappestrid,  hvad  de  kunde  præstere. 

Tak  Søskende! 

Flere  af  vore  gode,  trofaste  Brødre  og  Søstre  er  blevet 
kaldt  hjem,  og  vi  mindes  deres  Gerning  og  Virke  med 
Ærbødighed  og  Taknemmelighed. 

Ære  være  deres  Minde! 

Vi  har  haft  den  Glæde  at  indlemme  flere  Medlemmer  i 
Kirken  og  velsigne  adskillige  Børn.  Ligeledes  har  enkelte 
Søskende  igen  vist  deres  Interesse  for  Kirken,  efter  igen- 
nem flere  Aar  ikke  at  have  skænket  Kirken  nogen  Inte- 
resse. Vi  er  lykkelige  derfor. 

Trods  Dyrtid  og  stadig  stigende  Vanskeligheder  er  det 
atter  lykkedes  os  at  bringe  Missionen  frelst  gennem  det 
vanskelige  Aar  i  økonomisk  Henseende. 

Jeg  bringer  Søskende  en  hjertelig  Tak  for  Kærlighed  og 
Offervilje.  Prøv  af  eders  ganske  Hjerte  i  det  kommende 
Aar  at  betale  en  ærlig  Tiende  og  hjælpe  de  trængende 
gennem  eders  Fasteoffer.  Efterlev  Herrens  Bud  og  Befal- 
inger. Maa  Herren  velsigne  eder  og  Den  danske  Mission! 
Et  lykkeligt,  velsignet  Nytaar  ønskes  alle  af 

eders  hengivne 
Krista  og  Orson  B.   West. 


Dødsfald  i  Amerika. 

Fra  Amerika  er  der  kommet  Meddelelse  om,  at  den  kendte 
Dansk-Amerikaner,  A.  C.  Nicolaysen,  fhv.^Redaktør  af  det  dan- 
ske Organ   »Bikuben«   i  Utah,  er  afgaaet  ved  Døden. 

Brd.  Nicolaysen  stammede  fra  Skive.  I  sin  Fødeby  ud- 
dannedes han  som  Typograf.  For  en  Del  Aar  siden  udvan- 
drede han  til  Amerika,  hvor  han  bosatte  sig  i  Utah.  Broder 
Nicolaysen  omtales  nu  ved  sin  Død  i  den  danske  Presse  — 
Nationaltidende,  den  26.  December  1941  —  som  en  Mand, 
der  øvede  en  stor  og  uegennyttig  Indsats  for  Danskheden  i 
den  ny  Verden.  En  Del  af  Søskende  vil  sikkert  huske  hans 
Søn  Mack  Nicolaysen,  som  virkede  som  Missionær  herovre 
for  nogle  Aar  siden. 


ÆGTESKABET 

af  Ældste   Mathias  F.   Cowley. 


Intet  Folk  sætter  Ægteskabet  højere  eller  ser  paa  Kysk- 
heden med  større  Respekt  end  De  Sidste  Dages  Hellige. 
Vi  ser  paa  seksuel  Forbrydelse  som  den  største  Synd 
næst  efter  Mord.  Denne  Synd  er  meget  fremherskende  i 
Verden  i  Dag,  og  mange  tror,  at  naar  de  bare  lever  sam- 
men med  en  bestemt  Person  i  den  Hensigt  at  indgaa 
Ægteskab  engang  senere,  saa  er  dette  i  sin  Orden.  Disse 
Personer  er  i  sørgelig  Vildfarelse  og  deres  Handlemaade 
er  absolut  forkastelig.  Saadanne  Personer  er  i  Klasse  med 
Horkarle  og  Horkvinder.  Hvad  Forskel  skulde  der  vel 
være?  Ægteskabet  er  indstiftet  af  Gud,  og  han  anerkender 
Landets  Lov  og  dets  Formularer,  som  forlanges  for  at 
indgaa  Ægteskab.  Overtrædelse  af  denne  Lov  straffes  med 
Udelukkelse  af  Guds  Kirke,  om  ikke  en  alvorlig  og  fuld- 
.  stændig  Omvendelse  har  fundet  Sted,  og  en  saadan  bliver 
kun  indvilget  een  Gang,  sker  det  igen,  er  Herrens  egne 
Ord  saadanne,  at  Udelukkelse  af  Kirken  er  nødvendig. 

Vor  Kirke  underviser  sin  Ungdom  i  Herrens  Love  og 
lærer  den  i  Overensstemmelse  hermed,  at  Kyskhed  er  lige 
saa  hellig  som  selve  Livet.  Naar  Tiden  for  Ægteskabet  er 
inde,  aflægger  de  Ed  for  Gud  og  hans  hellige  Engle,  at 
de  ikke  vil  bryde  dette  Løfte,  som  de  giver  hinanden.  Vi 
tror  ikke,  at  Herren  mente,  at  Ægteskabet  alene  skulde 
vare  i  dette  Liv,  men  gennem  hele  Evigheden.  Dette  er  en 
af  de  vigtigste  Grunde  til,  at  Skilsmisse  er  sjælden  inden- 
for Kirken.  Vore  unge  Mænd  og  Kvinder  lærer,  at  ren 
Kærlighed  og  et  fuldkomment  Kammeratskab  skal  være  det 
herskende  i  Ægteskabet  og  ikke  Lidenskaben  og  seksuel 
Overdrivelse,  som  til  Slut  ender  med  Uoverensstemmelser 
og  Skilmisse.  For  at  Ægteskabet  fuldstændig  skal  lykkes", 
maa  man  ansøge  Herrens  Hjælp  og  Vejledning.  At  føle, 
at  Ægteskabet  skal  vare  for  Tid  og  Evighed,  og  at  Her- 
ren er  direkte  interesseret  i  os,  faar  os  til  at  være  mere 
forsigtige  i  Valget  af  en  Ledsager,  end  vi  ellers  vilde 
være.   Naar  som   helst,   det  er  muligt,  at  Ægteskabet  kan 


indgaas  i  et  af  Herrens  Templer,  skulde  dette  gøres,  og 
Samlivet  blive  mere  sikkert.  Naar  dette  ikke  lader  sig  gøre, 
saa  føl  alligevel  ikke,  at  dit  Ægteskab  ikke  er,  som  det 
burde  være,  husk,  at  det,  du  ikke  selv  kan  gøre,  bliver 
gjort  for  dig,  og  ingen  skal  miste  nogen  Velsignelse,  som 
har  gjort  sig  værdig  dertil. 

At  Ægteskabet  er  en  evig  Indstiftelse  bliver  tydeligt 
fremsat  i  den  hellige  Skrift.  Da  Adam  og  Eva  fik  hin- 
anden, kendte  de  ikke  Døden,  og  Ægteskabet  vilde  paa 
denne  Maade  have  varet  til  evig  Tid.  I  Prædikerens  Bog 
staar  der:  „Jeg  ved,  at  hvad  som  helst  Gud  gør,  det 
varer  til  evig  Tid". 


Oliver  Cowdery's  Vidnesbyrd  om 
Joseph  Smith. 

Oversat  fra  „Improvement  Era". 


Oliver  Cowdery,  som  stod  Joseph  Smith  nærmest,  me- 
dens han  oversatte  Mormons  Bog,  har  efterladt  sig  nogle 
interessante  Notater  angaaende  Profetens  Karakter.  De 
findes  i  en  Serie  Breve,  som  er  skrevet  til  W.  W.  Phelps 
for  „The  Messenger  and  Advocate  1834-1835.  Skønt  Oli- 
ver Cowdery  senere  blev  udelukket  af  Kirken,  har  han  al- 
drig benægtet  disse  eller  andre  Ting  vedrørende  Joseph 
Smiths  personlige  Karakter  eller  hans  Arbejdes  guddom- 
melige Oprindelse,  —  og  han  blev  senere  genoptaget  i 
Kirken. 

„  .  .  .  .  Paa  Grund  af  nogle  falske  og  ærekrænkende 
Beskyldninger,  som  har  været  i  Omløb,  tvinger  Retfærdig- 
heden mig  til  at  sige  noget  angaaende  det  private  Liv  af 
en,  hvis  Karakter  er  blevet  saa  skændigt  bagtalt.  Af  nogle 
siges  han  at  have  været  en  doven,  uvirksom,  lastefuld  og 
ryggesløs  Mand.  Dette  er  jeg  beredt  til  at  modsige,  og 
det  tilmed  ved  Hjælp  af  Vidnesbyrd  fra  mange  Personer, 
som  jeg  har  været  nøje  bekendt  med,  og  som  jeg  ved  er 
absolut  sandfærdige  og  ærlige  Mennesker.  Alle  som  en  af 

disse  siger,  at  han  var  en  ærlig,  retskaffen,  dydig,  hen- 
given og  flittig  ung  Mand.  Og  de,  som  siger  det  modsatte, 
kan  ikke  være  foranlediget  til  det  i  nogen  anden  Hensigt 
end  at  ødelægge  Omdømmet  af  en  Mand,  som  aldrig  har 
paaført  noget  Menneske  Fortræd  paa  Liv  eller  Ejendom. 

Der  er  blevet  fortalt  mig  af  saadanne,  som  han  har  ar- 
bejdet for,  at  han  var  en  ærlig  og  flittig  ung  Mand.  Og 
jeg  vil  endvidere  tilføje,  at  det  er  min  Overbevisning,  at 
hvis  han  aldrig  var  blevet  kaldt  til  den  ophøjede  Stilling, 
som  han  nu  har,  kunde  han  være  kommet  gennem  Livet 
som  en  anset  Mand,  uden  at  hans  Navn  nogensinde  saa 
skændigt  vilde  være  blevet  bagvasket.  Men  man  kan  ikke 
andet  end  forvente,  at  Mennesker  med  fordærvede  Hjerter 
vil  forsøge  at  bagtale  ham  og  tilsmudse  hans  Navn.  Dette 
er  i  Sandhed  overensstemmende  med  Englens  Ord;  men 
dette  hindrer  mig  ikke  i  at  tale  ligefremt  om  hans  Fortje- 
nester og  modsige  saadanne  Løgne;  —  jeg  føler  mig  for- 
pligtiget til  at  gøre  det,  og  jeg  ved,  at  mit  Vidnesbyrd  i 
denne  Sag  vil  blive  modtaget  og  troet;  mens  de,  som 
vidner  modsat,  skal  hensmuldre  til  Støv,  og  deres  Ord 
skal  fejes  bort  i  den  store  Masse  af  Løgnere,  naar  Gud 
skal  rense  Jorden. 

Jeg  slutter  for  denne  Gang  med  et  taknemligt  Hjerte, 
fordi  jeg  har  faaet  Anledning  til  at  se  Tusinder  glæde  sig 
i  Forvisningen  om  Guds  Løfter,  stadfæstet  til  dem  gennem 
Lydighed  til  den  evige  Pagt". 

Som  altid  din  Broder  i  Herren, 
Oliver  Cowdery. 


Husk  Fornyelse  af  Aarsabonnement!    Pris  Kr.  3,00. 

I  Løssalg  30  Øre  pr.  Nummer. 


RETTELSE:  Vi  beklager,  at  der  i  det  sidste  Nummer 
af  Skandinaviens  Stjerne  er  indsneget  sig  en  lille  Tryk- 
fejl. Paa  Side  162,  7.  Linie  skulde  der  staa :  >For  blot 
1  o  5  Aar  siden  saa  Joseph  Smith  den  opstandne  Frelser 
i  Kirtland  Tempel«,  og  ikke  for  125  Aar  siden,  som 
der  staar. 


TIENDELOVEN 

af  Ældste   Stephen   L.   Richards. 


Vi  bliver  ofte  paamindet  om  et  Princip,  vi  kalder  Tiende, 
og  efter  mine  egne  Iagttagelser  er  jeg  tilbøjelig  til  at  tro, 
at  der  findes  mange,  som  er  begyndt  at  mene,  at  dette 
Princip  er  af  mindre  Eetydning.  Jeg  er  overbevist  om,  at 
de,  som  er  kommet  til  denne  Slutning,  ikke  har  betragtet 
det  i  det  rette  Lys.  Det  er  en  Lov  indenfor  dette  Rige,  som 
er  nødvendig  for  dets  Opbyggelse.  Dette  Princip  er  ikke 
nyt  med  Kirkens  Oprettelse  i  vor  Tid.  Det  har  eksisteret 
saa  langt  tilbage,  som  vi  har  Optegnelser  angaaende  Guds 
Handlemaade  med  Menneskene.  Det  er  uundværligt  ikke 
alene  for  Kirkens  Opbyggelse  og  Vedligeholdelse,  men 
ogsaa  for  enhver,  som  vil  nyde  Fremgang  og  Udvikling 
indenfor  dette  Rige.  Ingen  Mand  i  denne  Kirke,  kan  nyde 
Velvære  og  Lykke,  undtagen  han  adlyder  denne  Lov.  En- 
hver, som  forstaar  det  Ansvar,  som  hviler  paa  os  med 
Hensyn  til  Rigets  timelige  Lov,  vil  føle  en  Bebrejdelse  i 
Samvittigheden,  dersom  han  forsømmer  at  overholde  den. 

Hvad  giver  en  Person,  naar  han  giver  sine  Penge? 

Han  giver  en  Del  af  sig  selv,  en  Del  af  sine  Muskler, 
sin  Hjerne,  sine  Nervers  Energi,  som  er  ydet  for  at  skaffe 
disse  Penge;  det  er  i  Virkeligheden  at  dele  —  dele  med 
Gud.  Og,  som  mange  mener,  det  er  Betaling  af  Leje  for 
den  Forpagtning,  vi  har  nydt  i  dette  jordiske  Liv.  Jorden 
og  dens  Fylde  tilhører  Herren.  Han  ejer  den.  Vi  lejer  bare 
Dele  deraf  for  forskellige  Tidsperioder.  Jeg  har  altid  syn- 
tes, at  Mennesket  skulde  være  villigt  og  ivrigt  for  at  er- 
holde nogle  af  disse  herlige  Privilegier,  som  tilbydes  det 
af  et  villigt  og  hensynsfuldt  Forsyn. 


„Med  en  virkelig  Sukces  i  Livet  menes  et  Individs  Sejr 
over  sig  selv.  Det  menes,  at  han  har  forbedret  sin  egen 
Personlighed,  ikke  at  han  formeret  og  forbedret  sin  For- 
mue. Livets  store  Spørgsmaal  er  ikke:  „Hvad  har  jeg?" 
men:  „Hvad  er  jeg?" 

NB.  —  Ligesom  de  foregaaende-Aar  vil  Søskende  i  denne 
Maaned  have  Anledning  til  at  kontrollere  deres  Tiende- 
regnskab paa  Orenskontorerne. 


TANKER  VED  AARSSKIFTET. 

-   Af  Ældste    Leon  A.  Westover  - 


Tæppet  er  faldet  for  en  anden  Scene  i  Livets  Skuespil, 
og  vi  er  nu  begyndt  paa  et  nyt  Aar.  Vi  ser  Fremtiden  i 
Møde  med  fornyet  Haab  og  Energi.  Naar  vi  ser  tilbage  paa 
de  Vanskeligheder,  vi  har  mødt,  kan  vi  synes,  at  der  er 
Ting,  vi  har  udført,  som  overgik  vor  Magt  og  vore  Evner. 
Dette  er,  naar  vi  ser  med  optimistisk  Syn  paa  Aaret,  der 
svandt.  Men  hvis  vi  derimod  ser  tilbage  med  pessimistisk  Syn 
paa  det  svundne  Aar,  vil  vi  maaske  føle,  at  vi  ikke  har  gjort 
det,  som  vi  kunde,  at  vi  ikke  har  udviklet  os  ved  at  over- 
vinde disse  Mure  af  øjensynlig  uoverstigelige  Vanskeligheder, 
men  at  vi  derimod  er  mindre,  end  vi  var  før;  at  vi  har  be- 
gaaet  Fejltagelser[uden  at  have  haft  nogen^som  helst  Fordel  deraf. 
Nu  er  vi  begyndt  paa  et  nyt  Aar,  et  Aar,  der  kommer 
til  at  indeholde  nye  Erfaringer  og  nye  Hindringer  for  os  alle. 
Nu  er  Tiden  inde  til  at  tage  fat  med  ny  Iver  og  Flid. 
Nu  skulde  vi  føle  os  som  Herre  over  alle  Situationer,  som 
vi  bliver  stillet  overfor.  Føl  dig  ikke  underlegen,  men  føl 
dig  dygtig  til  hvilken  som  helst  Opgave,  der  bliver  fremsat 
for  dig.  Gør  dette  til  Aarets  Motto:  »Jeg  vil  til  alle  Tider 
gøre  mit  bedste  og  ved  enhver  Anledning  søge  at  hjælpe 
min  Næste«. 

Tab  ikke  Modet;  men  naar  du  staat  Ansigt  til  Ansigt 
med  Livets  Bekymringer  eller  Hindringer,  se  ikke  paa  dem 
med  pessimistisk  Syn  og  vær  ikke  bange  for  dem;  men  sig 
hellere:   »Jeg  kan!« 

Kritiser  ikke!  Den,  der  er  villig  til  at  hjælpe  efter  bedste 
Evne,  enten  det  gælder  et  enkelt  Individ  eller  Samfundet, 
skulde  roses  for  vel  udført  Arbejde.  Naar  en  Broder  eller 
Søster  ikke  har  været  i  Stand  til  at  løse  en  givet  Opgave 
paa    tilfredsstillende    Maade,    saa    spørg,    før    du    kritiserer: 


11 

»Kunde  jeg  have  gjort  det  bedre  selv,  og  var  jeg  villig  til 
til  at   prøve?« 

Maalet  —  Lykke  —  er  Genstanden  for  vore  Bestræbelser. 
Hvordan  kan  vi  naa  dette  Maal?  »Mennesket  er  til  for  at 
kunne  nyde  Glæde«,  har  en  af  vore  Profeter  sagt,  og  vi 
leder  efter  en  let  Maade  at  komme  frem  paa. 

De  lykkelige  Mennesker  paa  Jorden  er  de,  som  har  mange 
gode  Venner,  og  for  at  faa  mange  gode  Venner  maa  man 
udvikle  sine  Karakteregenskaber,  saa  man  kan  vinde  dem. 
Man  maa  være  i  Besiddelse  af  en  alsidig  men  afbalanceret 
Personlighed.  Ensidighed  naar  aldrig  langt  i  Livet. 

Der  er  mange  Maader  og  Omraader,  hvorved  man  kan 
forbedre  sig,  men  en  af  de  største  og  vigtigste  er  Selvbe- 
herskelse. Man  maa  lære  at  udvise  Selvkontrol,  for  det  er 
ved  Taalmodighed  og  Selvbeherskelse,  at  virkelig  store  Mænd 
trænger  sig  frem. 

Man  maa  kontrollere  sit  Temperament,  saaledes  at  man 
aldrig  gør  noget  for  med  Overlæg  at  støde  eller  fornærme 
en  anden.  Vi  maa  dog  indrømme,  at  et  stærkt  Temperament 
ikke  nødvendigvis  er  et  daarligt  Temperament.  Hvis  det  le- 
des paa  de  rette  Linier  og  beherskes,  kan  det  derimod 
være  en  Drivkraft  uden  Lige.  Der  er  blevet  sagt  om  en 
Franskmand,  Stephen  Girard,  som  drev  Forretning  med 
usædvanlig  Held  i  Amerika,  at  han  ikke  vilde  beskæftige  en 
Mand  i  sin  Forretning,  medmindre  han  havde  et  stærkt 
Temperament. 

Temperament  kan  sammenlignes  med  Damptryk.  Naar  det 
kontrolleres,  kan  det  være  Kraften,  som  driver  de  svære 
Dampskibe  over  Atlanten  paa  nogle  faa  Dage,  eller  det  kan 
være  Drivkraften  i  Lokomotivet,  osv.  Mens  den  samme  Kraft, 
naar  den  ikke  kontrolleres,  kan  skabe  Genvordigheder,  Li- 
delse og  Død, 

Maaske  den  bedste  Maade  at  praktisere  Selvbeherskelse 
paa  er  gennem  det  skrevne  og  udtalte  Ord. 

Det  er  ofte  saa  let  at  sige  eller  skrive  noget,  som  vil  for- 
aarsage  Uvenskab  og  maaske  Fjendskab  gennem  et  helt 
Menneskeliv. 

Tungen   skaber    mere  Elendighed  og  Uvenskab  end  noget 

(Fortsættes  Side  14). 

BREV   FRA  AMERIKA. 


Præsident  Orson  B.  West  og  Hustru  Ogden,  Utah 

København,  Danmark.  1.  November  1941. 

Kære  Broder  og  Søster  West! 

Det  er  nu  adskillige  Maaneder  siden,  at  jeg  har  hørt  noget 
fra  nogen  af  mine  kære  Venner  i  lille  Danmark.  Hver  Dag, 
naar  Posten  kommer,  tænker  jeg  paa,  om  der  mon  ikke 
skulde  være  et  Brev  fra  en  eller  anden  derovre,  men  nej,  — 
endnu  ikke.  Jeg  har  stadigvæk  fortsat  at  skrive;  men  jeg 
ved  ikke,  om  nogle  af  mine  Breve  naar  derover  eller  ikke. 
Om  jeg  blot  vidste,  om  I  modtog  dem,  vilde  jeg  blive  ved 
med  at  skrive,  selvom  jeg  modtager  Svar  eller  ej.  Jeg  tænker 
paa  jer  alle  og  beder  for  jer  alle  hver  Dag.  Det  gør  vi  alle. 
Og  nu  skriver  jeg  endnu  en  Gang,  idet  jeg  haaber,  at  Brevet 
maaske  engang  vil  naa  jer.  Alt  er  saa  usikkert  i  Verden  i 
Dag.  Hver  Dag  tænker  man  uvilkaarligt  over  hvad  nu,  og 
hvor  længe  det  kan  fortsætte,  førend  Herren  griber  ind.  Vi 
kan  kun  haabe  og  bede,  at  Gud  i  sin  Barmhjettighed 
vil  komme  sine  Børn  til  Hjælp,  førend  hele  Verden  er  øde- 
lagt. Vi  som  Sidste  Dages  Hellige  har  imidlertid  modtaget 
en  Forjættelse  af  Herren,  og  dersom  vi  gør,  hvad  han  har 
forlangt  af  os,  saa  er  han  bundet  af  denne  Forjættelse;  men 
hvis  vi  ikke  gør,  hvad  han  siger,  saa  har  vi  ikke  Krav  paa 
nogen  Forjættelse.  Atter  har  han  lovet  de,  der  holder  Vis- 
domsordet,  at  Dødens  Engel  skal  gaa  deres  Dør  forbi,  lige- 
som den  gik  Israels  Børns  Dør  forbi  og  ikke  tilintetgjorde 
dem.  Dette  er  en  Forjættelse,  der  er  værd  at  tragte  efter. 
I  Mormons  Bog,  ja  ogsaa  i  Pagtens  Bog,  læser  vi,  at  naar 
disse  ødelæggende  Krige  kommer  i  de  sidste  Dage,  saa  vil 
de,  der  ikke  vil  tage  Sværdet  op  mod  deres  Næste,  være 
tvunget  til  at  flygte  til  Zion  for  at  opnaa  Sikkerhed,  ja,  at 
han  vil  samle  sit  Folk  fra  Jordens  Ender.  Det  er  min  inder- 
lige og  oprigtige  Bøn,  at  de  Hellige  i  Danmark  vil  være 
blandt  de  værdige,  der  vil  blive  bragt  til  Zion  og  beskyttet, 
hvad  der  saa  end  kommer.  Jeg  kan  ikke  glemme  de  vidunder- 

lige  tre  et  halvt  Aar,  vi  tilbragte  i  kære  lille  Danmark  eller 
de  gode  og  kære  Venner,  vi  lærte  at  elske.  Maa  Gud  vel- 
signe og  vaage  over  eder  alle. 

Vi  har  haft  en  dejlig  Sommer  her,  og  skønt  det  i  Dag  er 
den  i.  November,  er  det  endnu  vidunderligt  Vejr.  Naturligvis 
er  det  blevet  lidt  køligere;  men  det  maa  man  jo  regne  med 
efter  Aarstiden.  Vi  har  faaet  nogen  Regn  men  endnu  ingen 
Sne. 

Hvorledes  staar  det  altsammen  til  i  København  og  de 
andre  Grene?  Vi  sender  alle  fire  vore  kærligste  og  bedste 
Ønsker  til  alle  de  Hellige  og  vore  Venner  i  den  danske 
Mission,  og  hvis  dette  Brev  naar  jer  førend  Jul,  modtag  da 
vore  bedste  Ønsker  for  en  god  Jul  og  et  godt  og  velsignet 
Nytaar.  Hils  alle  i  den  danske  Mission  fra  os.  Jeg  er  over- 
bevist om,  at  hvis  vi  vil  tjene  Herren  og  holde  hans  Bud 
efter  bedste  Evne  og  sætte  vor  Lid  til  ham,  saa  vil  han  vel- 
signe og  beskytte  os  i  disse  urolige  Tider,  og  maaske  vi  en 
Dag  igen  vil  opleve  den  store  Glæde  at  kunne  mødes.  Lige- 
gyldigt hvor  mørkt  det  kan  se  ud,  saa  ved  vi,  at  bag  Sky- 
erne skinner  Solen  stadig,  og  at  den  en  Dag  igen  vil  udsende 
sine  Straaler.  Hvor  sørgeligt  og  trist  maa  det  ikke  være  for 
de  Mennesker,  der  ikke  tror  paa  Gud  eller  paa,  at  der  vil 
komme  noget  bedre. 

Vi  havde  en  dejlig  Konference  i  Salt  Lake  i  Oktober.  Det 
føles  altid  som  en  stor  Inspiration  at  lytte  til  Herrens  Tje- 
nere. Det  giver  os  Haab  og  Mod  til  at  fortsætte.  Jeg  haaber, 
at  Herrens  Værk  vil  gaa  fremad  i  den  danske  Mission.  Maa 
Gud  velsigne  eder,  Broder  og  Søster  West,  i  eders  store 
Gerning.  Maa  hans  Aand  være  hos  eder  og  vejlede  eder,  og 
maa  I  være  velsignet  i  alle  eders  retfærdige  Bestræbelser. 
Hils  alle  fra  Familien  Petersen. 

Eders  hengiune 
ELIZfl  PETERSEN 


Husk  Fornyelse  af  Aarsabonnement!    Pris  Kr.  3,00. 

I  Løssalg  30  Øre  pr.  Nummer. 

Tanker  ved  Aarsskiftet  (fortsat  fra  side  n). 

andet.  Det  er  saa  let  at  glemme  andres  Følelser  og  sige 
Ting,  der  gør  dem  ondt.  Det  er  en  fin  Regel  at  tænke  to 
Gange,  før  man  siger  noget,  der  vil  gøre  nogen  ondt,  og 
naar  du  fristes  til  at  skrive  noget  saadant,  lad  det  hellere 
blive  i  Blækhuset.  Der  er  blevet  sagt  og  det  med  Rette,  at 
en  Fyldepen  ofte  er  farligere  end  en  Løveklo. 

Denne  Lektie  maa  læres  af  alle,  som  vil  opnaa  Lykke 
gennem  Venner  og  af  alle,  som  vil  nyde  Glæde  i  Overens- 
stemmelse med  Profetens  Ord. 

Der  er  Ord  baade  udtalt  og  skrevet,  som  skærer  Hjertet 
mere  end  skarpe  Sværd.  Der  er  Ord,  hvis  Brod  stikker  et 
Hjerte  hele  Livet. 

Husk  paa  Salomons  Ord,  da  han  sagde:  »Den  langmodige 
er  bedre  end  en  vældig  Helt,  og  den,  som  styrer  sit  Sind, 
er  bedre  end  den,  der  indtager  en  Stad«. 

Lær  Selvbeherskelsens  Lektie,  og  Kampen  er  halvt  vun- 
det.  Hav  Venner  og  opnaa  Lykke! 


Fra  Missionsmarken. 


^Velsignelser : 

Søndag  den  27.  Juli  blev  en  Datter  af  Brd.  Christian  Dietz  og  Metha 
Marie  Larsen  Dietz  velsignet  af  Grensforstander  Elmer  Mørch  og  blev 
givet  Navnet  Sonja  Mereta  Dietz.  Sonja  blev  født  den  8.  Maj  1941  i 
Brønderslev. 

Den  28,  September  1941  blev  Str.  Kæri  Larsen  Christensens  to  Drenge 
Helmuth  og  Lars  Louis  velsignet  henholdsvis  af  Ældste  Valdemar  Gerlach 
og  Missionspræsident  Orson  B.  West.  Helmuth  blev  født  den  26.  Sep- 
tember 1938  og  Lars  den  30.  Januar  1940. 

Den  25.  Oktober  blev  Brd.  Theodor  J.  E.  Jørgensens  og  Str.  Krista 
B.  Jensen  Jørgensens  lille  Datter  velsignet  af  Ældste  Elmer  Mørch  og 
fik  Navnet  Birthe  Jørgensen.  Birthe  blev  født  i  Hjørring  den  11.  August 
1941. 

Søndag  den  9.  Novb.  blev  en  Søn  af  Broder  Ejner  Nielsen  og  Str. 
Kathy  Ilskov  Kristensen  Nielsen,  velsignet  af  Faderen  og  givet  Navnet  Hans 
Otto  Ilskov  Nielsen.  Hans  Otto  blev  født  i  Esbjerg  den  13.  August  1941. 

Qaabshandlinger : 

Søndag  den  28.  September  1941  blev  Anton  Marinus  Tønnesen  og  Jakob 
Martin  Dietz,  begge  fra  Brønderslev,  døbt  af  Missionspræsident  Orson  B. 

West.  Brd.  Tønnesen  fik  Haandspaalæggelse  af  Orson  B.  West  og  Martin 
af  Distriktspræsident  Henry  Løjborg. 

Samme  Dag  blev  Yrsa  Mandrup  Madsen,  Aalborg  døbt.  af  Ældste  Val- 
demar Christensen,  af  hvem  hun  ogsaa  fik  Haandspaalæggelse  for  den 
Helligaands  Gave. 

Den  5.  Okt.  1941  blev  Paul  Anker  Frandsen,  Randers  døbt  af  Enevold 
Nielsen  og  fik  Haandspaalæggelse  for  den  Helligaands  Gave  af  Grens- 
forstander  Marius  Paulsen. 

Samme  Dag  blev  Nanny  Leonora  Overgaard,  Herning  døbt  af  Distrikts- 
præsident  Thorvald  Jensen  og  fik  Haandspaalæggelse  af  Missionspræsi- 
dent  Orson  B.  West. 

Søndag  den  19.  Oktober  1941  blev  Elia  Clara  Jørgensen,  København 
døbt  af  Faderen  Kaj  Folger  Jørgensen  og  fik  Haandspaalæggelse  af 
Ældste  Thorvald  Bregentoft. 

„Stjernen"  byder  disse  nye  Søskende  hjertelig  velkommen  i  Kirken  og 
nedbeder  Herrens  rigeste  Velsignelser  over  dem. 

dødsfald: 

Den  3.  Maj  1941  afgik  Broder  Niels  Christian  Jensen,  Randers  ved 
Døden.  Brd.  Jensen,  der  blev  født  den  3.  Maj  1873  i  Kastbjerg  ved 
Randers,  blev  indlemmet  i  Kirken  ved  Daab  den  16.  Okt.  1921.  Brd. 
Jensen  var  en  god  og  trofast  Sidste  Dages  Hellig,  der  nød  det  store 
Privilegium  at  være  Ældste  i  Kirken.  Ære  være  hans  Minde! 
AARHUS:  Jensine  Emilie  Foss  Jensen  er  afgaaet  ved  Døden  den  4.  Novb. 
efter  lang  Tids  Sygeleje.  Str.  Jensen  var  et  trofast  Medlem  af  Kirken  og 
havde  et  urokkeligt  Vidnesbyrd  om  Evangeliet.  Hun  var  en  kærlig  Moder 
og  trofast  Hustru.  Hendes  Opofrelse  var  stor;  intet  var  for  godt  til  andre. 
Hun  vil  Jænge  blive  mindet  i  Grenen  som  en  god  Kvinde.  Ære  være 
hendes  Minde! 

Den  6.  Novb.  1941  mistede  vi  en  anden  af  vore  gode  trofaste  Søstre. 
Str.  Ane  Kirstine  Sofie  Clausen  Andersen,  der  døde  efter  kort  Tids  Syge- 
leje. Str.  Andersen  har  dog  været  syg  i  mange  Aar,  men  til  Trods  her- 
for har  hun  altid  været  ved  godt  Mod.  Hun  havde  et  stærkt  Vidnesbyrd 
om  Evangeliet,  og  var  meget  afholdt  af  baade  unge  og  ældre.  Søskende 
og  Naboer  elskede  hende  højt,  hvilket  ogsaa  Begravelsen  vidnede  om. 
Hun  efterlader  sig  Børn  og  Børnebørn  og  hendes  gamle  Mand  Brd. 
Rasmus  Andersen.  Ære  være  hendes  Minde!  T.  J. 

AALBORG:  Mandag  den  8.  December  havde  Aalborg  den  store  Sorg  at 
miste  et  af  sine  trofaste  Medlemmer,  Lauritz  Wagner.  Broder  Wagner 
blev  begravet  fra  Kirken  den  næstfølgende  Søndag  under  meget  stor 
Deltagelse  af  saavel  Medlemmer  som  fremmede.  At  Broder  Wagner  var 
afholdt  fik  hans  Familie  et  storslaaet  Bevis  for;  thi  saa  mange  var  kom- 
met til  Stede,  at  Kirken  ikke  kunde  rumme  dem  alle. 

Brd.  Wagner  havde  været  syg  i  flere  Aar;  men  dog  kom  Døden  som 
en  Overraskelse  ved  sin  Pludselighed.  Lauritz  Wagner  havde  altid  været 
aktiv  indenfor  Kirken,  og  sin  sidste  Stilling  som  Grenssekretær  passede 
han,  til  Sygdom  forhindrede  ham  i  Arbejdet. 

Højtideligheden  i   Kirken   indlededes  med,  at  Koret  sang:  „Hellig  er 

kun  Gud",  hvorefter  Ældste  Elmer  Mørch  holdt  Bøn.  Koret  og  Forsam- 
lingen sang  derpaa:  „O,  min  Fader,  du  som  troner".  Ældste  Andreas 
Fristrup  og  Distriktspræsident  Henry  Løjborg  talte  smukt  om  vor  afdøde 
Broder,  hvorefter  Kisten  blev  baaret  ud  til  Tonerne  af:  „Nærmere,  Gud, 
til  dig".  Ved  Graven  talte  Formanden  for  Aalborg  Typografer,  der  slut- 
tede sin  Tale  rned  at  sige,  at  „Lauritz  Wagner  var  en  Mand,  man  altid 
vidste,  hvor  man  havde".  Ældste  Valdemar  Christensen  indviede  Graven, 
hvorefter  Salmen:  „Dejlig  er  Jorden",  blev  afsunget.  Afdødes  Søn, 
Harry  Wagner,  takkede  ved  Graven  for  den  store  Deltagelse. 

Broder  Wagner  var  en  ærlig  og  oprigtig  Sidste  Dages  Hellig,  som 
har  udført  meget  godt  for  sin  Kirke.  Ære  være  hans  Minde ! 

{fødselsdage : 

Den  16.  Oktr.  fyldte  en  af  København  Grens  ældre  Søstre,  Str.  Dagmar 
Petersen,  71  Aar.  Str.  Petersen,  der  har  tilhørt  Kirken  siden  1925,  har 
en  Aarrække  opholdt  sig  i  Amerika,  hvor  hun  har  udført  Tempelarbejde; 
men  har  i  de  senere  Aar  været  bosat  her  sammen  med  sin  Søn.  Str. 
Petersen  er  en  god  og  trofast  Sidste  Dages  Hellig,  der  er  i  Besiddelse 
af  et  brændende  Vidnesbyrd  om  sin  Kirkes  Guddommelighed.  Vi  beder 
Herren  velsigne  hende  med  en  lys  og  lykkelig  Livsaften. 

Lørdag  den  22.  Novb.  1941  fejrede  Brd.  Anton  Christensen  sin  70  Aars 
Fødselsdag.  Vi  beder  Herren  velsigne  ham,  saa  han  maa  faa  en  lykkelig 
Livsaften.  Hjertelig  til  Lykke! 

Propaganda -Søndag.  København  Grens  Søndagsskole  afholdt  Søndag  den 
28.  September  to  Propaganda-Møder,  Kl.  10  Form.  og  Kl.  17  Efterm.  Et 
stort  og  afvekslende  Program  blev  udført  og  paahørtes  med  Interesse  af 
de  tilstedeværende.  Formiddagens  Program  udførtes  hovedsagelig  af 
Børnene  bl  a.  med  Lektiepræsentation,  Recitation,  Dialog  og  et  Børnekor 
under  Ledelse  af  William  Ørum  Pedersen,  Desuden  bidrog  en  Violin-Solo 
og  et  lille  Stryge-Ensemble  sit  til  at  forhøje  Stemningen.  Slut-Bemærk 
ninger  af  Th.  Bregentoft  og  Chr.  Nielsen. 

I  Eftermiddagens  Program  medvirkede  foruden  Sangkoret  det  lille  Stryge- 
Ensemble  fra  Formiddagsmødet  samt  Børnekoret  Endvidere  en  Violin-Solo 
udført  af  Chr.  Rasmussen,  en  Tale  af  Ole  C.  Petersen  om  Søndagsskolens 
Betydning  og  en  Tale  af  Peder  Andersen  om  „Hvad  er  Pagtens  Bog" 

Alt  i  alt  en  god  Dag,  som  stod  i  Søndagsskolens  Tegn,  og  vi  takker 
alle,  som  medvirkede  til  det  gode  Resultat.  T.  B. 


INDHOLD: 

Andrew    Jenson     afgaaet    ved        j    Ægteskabet 6 

Døden 2  I    Oliver  Cowdery's  Vidnesbyrd  om 

Ny  Distriktspræsident  og  Grens  •  Joseph  Smith 7 


forstander  i  Esbjerg 3 

Nytaarshilsen   til  Medlemmerne 

i  Den  Danske  Mission 4 

Dødsfald  i  Amerika 5 


Tiendeloven 9 

Tanker  ved  Aarsskiftet 10 

Brev  fra  Amerika 12 

Fra  Missionsmarken 14 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  en  Gang  maanedl. 

